Document ID: 31988R4063

31988R4063
L 356/57
SLUŽBENI LIST EUROPSKE UNIJE
UREDBA KOMISIJE (EZUČ, EEZ, EURATOM) br. 4063/88
od 21. prosinca 1988.
o utvrđivanju odredaba za primjenu članka 46.a Uvjeta zaposlenja osoblja Europskoga centra za razvoj strukovne izobrazbe
KOMISIJA EUROPSKIH ZAJEDNICA,
uzimajući u obzir Uredbu Vijeća (EZUČ, EEZ, Euratom) br. 1859/76 od 29. lipnja 1976. o utvrđivanju Uvjeta zaposlenja osoblja Europskoga centra za razvoj strukovne izobrazbe (1), kako je zadnje izmijenjena Uredbom Vijeća (Euratom, EZUČ, EEZ) br. 679/87 (2), a posebno njezin članak 46.a,
uzimajući u obzir mišljenje Odbora stručnjaka predviđeno stavkom 2. članka 46.a,
budući da se u članku 46.a Uvjeta zaposlenja osoblja Europskoga centra za razvoj strukovne izobrazbe propisuju uvjeti za dodjelu naknade za nezaposlenost bivšim članovima osoblja koji su nezaposleni nakon isteka njihove službe pri Centru;
budući da je propisivanje pravila za primjenu stavka 2. članka 46.a zadaća Komisije;
budući da se Uredbom Komisije (EZUČ, EEZ, Euratom) br. 91/88 (3) propisuju odredbe za provedbu članka 28.a Uvjeta zaposlenja ostalih službenika Europskih zajednica, koji je istovjetan članku 46.a Uvjeta zaposlenja osoblja Europskog centra za razvoj strukovne izobrazbe,
DONIJELA JE OVU UREDBU:
Članak 1.
Odredbe Uredbe (EZUČ, EEZ, Euratom) br. 91/88, s izuzetkom njezinog članka 5., analogno se primjenjuju na osoblje Europskog centra za razvoj strukovne izobrazbe.
Članak 2.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. prosinca 1988.

Labels: 0
15